Eile Silverstone'is peetud Vormel Renault 3.5 sarja etapi esimeses sõidus kerkisid eestlased Sten Pentus ja Kevin Korjus pingereas ühe koha võrra.
Nimelt diskvalifitseeriti esialgu kuuenda koha saanud inglane Nick Yelloly (Pons Racing), kelle paagis oli sõidu lõppedes liiga vähe kütust alles (Yelloly paagis oli üks liiter, lubatud on kolm).
«Tundub, et meil on ühe tankimismasinaga probleeme,» kommenteeris Yelloly tiimi Pons Racingu juht Jordi Pons.
Seega tõusis Pentus kuuendaks ja Korjus kaheksandaks.